rejauldu/bengali-wikipedia huggingface dataset:
থাম্ব|লক্ষ্মীপত সিংহানিয়া-আইআইএম লক্ষ্ণৌর জাতীয় নেতৃত্ব পুরস্কার গ্রহণ করছেন তুলসী দেবী তুলসী মুন্ডা (জন্ম: ১৫ই জুলাই ১৯৪৭) ভারতের ওড়িশা রাজ্যের একজন শিক্ষিকা এবং সমাজকর্মী। ওড়িশার দরিদ্র আদিবাসী জনগণের মধ্যে সাক্ষরতা বিস্তারে অবদানের জন্য ২০০১ সালে ভারত সরকার তাঁকে দেশের চতুর্থ সর্ব্বোচ্চ পুরস্কার পদ্মশ্রী পুরস্কারে ভূষিত করেন। স্থানীয় আদিবাসী জনগোষ্ঠীর শিশুদের শিক্ষিত করার জন্য তুলসী দেবী ১৯৬৪ সালে ওড়িশার লৌহ আকরিক খনি এলাকায় একটি অনানুষ্ঠানিক স্কুল শুরু করে স্থানীয় আদিবাসী শিশুদের লৌহখনিতে স্বল্পমূল্যের শিশুশ্রমিক হওয়া রোধ করতে সহায়তা করেন। শৈশবে তিনি নিজে কেওনঝড়ের খনিতে শিশু শ্রমিক ছিলেন।  তুলসী মুন্ডা নিজে নিরক্ষর এবং তাঁর কোন প্রথাগত শিক্ষা নেই। তিনি আদিবাসীদের মুন্ডা নৃগোষ্ঠীর অন্তর্ভুক্ত; মুন্ডা শব্দটি দক্ষিণ এশিয়ার মূল ভূখণ্ডের আদিবাসীদের পরিচয়জ্ঞাপক শব্দ।  তুলসী দেবীকে স্থানীয় মানুষজন ভালোবেসে 'তুলসী আপা' (তুলসী দিদি) বলে ডাকেন।   প্রাথমিক জীবন  তুলসী মুন্ডার জন্ম ১৯৪৭ সালের ১৫ই জুলাই ওড়িশার কেওনঝর জেলার ক্যানশি গ্রামে। কেওনঝড় ওড়িশার অর্থনৈতিকভাবে অনুন্নত জেলার অন্যতম। ছোটবেলায় তুলসীদেবীর পড়াশোনার আগ্রহ থাকলেও সেই সময় মেয়েদের, বিশেষত দরিদ্র পরিবারের কন্যাশিশুদের শিক্ষিত করার ধারণাটি মূলত সামাজিকভাবে অপ্রচলিত ছিল। ১২ বছর বয়সে তাঁকে তাঁর দিদির বাড়ি থাকতে পাঠিয়ে দেওয়া হয় এবং সেখানেই তিনি শিশুশ্রমিক রূপে খনিতে কাজ করতে থাকেন।   সামাজিক সচেতনতা সংক্রান্ত কর্মজীবন  ১৯৬১ সালে তুলসী মুন্ডার সাথে দেখা হয়েছিল সমাজ সংস্কারক রমাদেবী চৌধুরী, নির্মলা দেশপাণ্ডে এবং মালতী চৌধুরির সাথে যাঁরা মহিলাদের শিক্ষার পক্ষে ছিলেন। তুলসীও তাঁদের সাথে দেশের বিভিন্ন স্থানে তাঁদের প্রকল্পে যোগ দিয়েছিলেন। ১৯৬৩ সালে ভূদান আন্দোলনের সময় আচার্য বিনোবা ভাবে ওড়িশা সফরে এলে, তুলসী মুন্ডা তাঁর সাথেও দেখা করেছিলেন। তাঁর সমাজসেবা প্রশিক্ষণ এবং সমাজ সংস্কারকদের দিকনির্দেশনা তুলসীর ভবিষ্যতের প্রচেষ্টাকে অনুপ্রাণিত করেছিল।  তিনি ১৯৬৪ সালে সারান্ডায় ফিরে এসে বাড়ির বারান্দায় স্থানীয় বাচ্চাদের জন্য একটি অনানুষ্ঠানিক বিদ্যালয় শুরু করেছিলেন। পরে তিনি "আদিবাসী বিকাশ সমিতি স্কুল" শুরু করেন। ২০১৯ সালের হিসাবে, এই বিদ্যালয় প্রতি বছর প্রায় ৫০০ শিক্ষার্থীদের দশম শ্রেণি পর্যন্ত শিক্ষা প্রদান করে। তাঁর প্রতিষ্ঠিত এই বিদ্যালয়টি এই এলাকায় শিক্ষার স্তর এবং জীবনযাত্রার মান বাড়িয়েছে। ১৯৬৪ সাল থেকে, তিনি ২০,০০০ এরও বেশি শিশুকে শিক্ষিত করেছেন এবং প্রাথমিক বা মাধ্যমিক শিক্ষার জন্য সরকারকে ১৭ টি স্কুল স্থাপনে সহায়তা করেছেন।   সম্মাননা ও স্বীকৃতি    সামাজিক কাজ এবং শিক্ষা বিস্তারে তাঁর অবদানের জন্যে ভারত সরকার দ্বারা প্রদত্ত পদ্মশ্রী পুরস্কার, ২০০১.  কাদম্বিনী পুরস্কার, ২০০৮.  সামাজিক সেবার জন্য ওড়িশা লিভিং লেজেন্ড পুরস্কার, ২০১১.  সামাজিক মানোন্নয়নের জন্যে লক্ষ্মীপত সিংহানিয়া-আই আই এম লক্ষ্ণৌর দ্বারা প্রদত্ত নেতৃত্ব পুরস্কার, ২০০৯   বায়োপিক  তুলসী আপা, তার জীবনের উপর ভিত্তি করে একটি জীবনী চলচ্চিত্র ২০১৫ সালে কলকাতা চলচ্চিত্র উৎসবে মুক্তি পেয়েছিল, যেখানে এটি প্রশংসিত হয়েছিল। ছবিটি  ৩০শে অক্টোবর, ২০১৬ তে তেহরান জেসমিন আন্তর্জাতিক চলচ্চিত্র উৎসব (টিজেআইএফএফ) এর চতুর্থ সংস্করণেও প্রদর্শিত হয়েছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:ওড়িশার সমাজকর্মী বিষয়শ্রেণী:মুন্ডা বিষয়শ্রেণী:ভারতীয় মানবাধিকার কর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:সমাজকর্মী বিষয়শ্রেণী:২০শ শতাব্দীর ভারতীয় নারী বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:২০শ শতাব্দীর নারী শিক্ষাবিদ
ঝাণ্ডেওয়ালান মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের ঝাণ্ডেওয়ালান এক্সটেনশনে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →নয়ডা ইলেকট্রনিক সিটি বা বৈশালী পরবর্তী স্টেশন রামকৃষ্ণ আশ্রম মার্গপশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন করোল বাগপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৫-এ চালু রেলওয়ে স্টেশন
বার্বায়ানাকিস বা মিয়া মাভ্রি পেত্রা তু গেলু (Μια μαύρη πέτρα του γιαλού) এবং মপার্মবাগিয়ানাকাকিস (Μπαρμπαγιαννακάκης(el)) একটি বেনামী গ্রিক লোকসংগীতের সুর (সিরতোস বা চিফটেটেলি)। এর ছন্দ । এর মতো আরও কিছু লোকসংগীত রয়েছে, যেমন সাইপ্রাসের সুর লুলা মউ মারুলা মউ (Λουλλα μου μαρουλα μου)।   মূল রূপ  সিরতোসের মূল রূপ উরলায় জনপ্রিয় ছিল।   রেফারেন্স   বিষয়শ্রেণী:গীতিকার অজানা বিষয়শ্রেণী:গানের বছর অজানা
চাচ্চু ২০০৬ সালে মুক্তিপ্রাপ্ত এফ আই মানিক পরিচালিত বাংলা ভাষার বাংলাদেশী নাট্য চলচ্চিত্র। এতে প্রধান ভূমিকায় অভিনয় করেন ডিপজল, দীঘি, শাকিব খান, অপু বিশ্বাস, আলী রাজ, শর্মিলী আহমেদ ও মিশা সওদাগর। এটি ডিপজল অভিনীত ও প্রযোজিত চলচ্চিত্র। এটি হাবিবুর রহমান নৃত্য পরিচালিত প্রথম চলচ্চিত্র।   পটভূমি  (শাকিব খান) বিপ্লব এক দৃঢ়প্রতিজ্ঞ পুলিশ অফিসারের। বড় অফিসারের মেয়ে (অপু বিশ্বাস) রিয়া চৌধুরী তাঁর প্রেমে পড়েন। কিন্তু বিপ্লবের মিশন দুর্ধর্ষ অপরাধী (ডিপজল) রাজা মিয়ার কবল থেকে ভাতিজি (দীঘি) জুইকে উদ্ধার করা। (আলীরাজ) আসাদের ভুলের কারণে কি মাশুল গুনবে নিষ্পাপ জুই? নাকি ভাইয়ের মেয়েকে ঠিক ঠিক রক্ষা করতে পারবেন বিপ্লব?   অভিনয়শিল্পী   শাকিব খান - বিপ্লব, জুইয়ের চাচ্চু  অপু বিশ্বাস - রিয়া চৌধুরী  ডিপজল - রাজা মিয়া, চাচ্চু  দীঘি - জুই, বিপ্লবের ভাতিজী  আলীরাজ - আসাদ  কুমকুম -  শর্মিলী আহমেদ - জুইয়ের দাদী  মিশা সওদাগর - দুলু মির্জা  খলিল উল্লাহ খান - সামাদ  অরুণা বিশ্বাস - শান্তি  সুব্রত -  আদিল -  ডন - ফুলু মির্জা  ইলিয়াস কোবরা - মোর্শেদ  আফজাল শরীফ - পান্নু   নৃত্য  চাচ্চু চলচ্চিত্র নৃত্য পরিচালনা করেন হাবিবুর রহমান এবং এটি তার নৃত্য পরিচালিত প্রথম চলচ্চিত্র।   সঙ্গীত  চাচ্চু চলচ্চিত্রের সুর ও সংগীত পরিচালনা করেন আলম খান। এই চলচ্চিত্রে সবকটি গানের গীতিকার মুন্সি ওয়াদুদ। গানগুলোতে কণ্ঠ দিয়েছেন এন্ড্রু কিশোর, মনির খান ও কনকচাঁপা।   পুরস্কার ও মনোনয়ন  বছর পুরস্কার বিভাগ মনোনীত ফলাফল ২০০৭ মেরিল-প্রথম আলো পুরস্কার সেরা চলচ্চিত্র অভিনেতা শাকিব খান  সেরা চলচ্চিত্র অভিনেত্রী অপু বিশ্বাস    তথ্যসূত্র    বহিঃসংযোগ        বিষয়শ্রেণী:২০০৬-এর চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:এফ আই মানিক পরিচালিত চলচ্চিত্র বিষয়শ্রেণী:আলম খান সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র
thumb|270px|হায়ারোনিমীয় বোশ কর্তৃক নরকের বর্ণনা থেকে বিশদ বিবরণ, ষোড়শ শতাব্দী। খ্রিস্টধর্মে, নরক এমন ক্ষেত্র অবস্থা যেখানে অনুতপ্ত পাপীরা মৃত্যুর পরে ঈশ্বরের বিচারের মাধ্যমে সাধারণ বিচার বা বিশেষ বিচার অতিক্রম করে।Cross, F. L., Livingstone, E. (editors), The Oxford Dictionary of the Christian Church (Oxford University Press. 2005), article "Hell" নরকের প্রকৃতি বাইবেলের পাঠে শিক্ষা থেকে অনুমান করা ও ব্যাখ্যা করা হয়েছে, এবং নরকের জনপ্রিয় ধারণার জন্ম দিয়েছে।  ধর্মতত্ত্ববিদরা আজ সাধারণত নরকে ঈশ্বরের সাথে এবং ঈশ্বরের ন্যায়বিচার ও করুণার সাথে মিলন প্রত্যাখ্যান করার যৌক্তিক পরিণতি হিসাবে দেখেন।   তথ্যসূত্র    আরও পড়ুন   Maps with Christian views on Hell can be found in the Cornell University PJ Mode Collection of Persuasive Cartography (Browse "Heaven and Hell" Category)   বহিঃসংযোগ      বিষয়শ্রেণী:খ্রিস্টান পরিভাষা বিষয়শ্রেণী:খ্রিস্টান ধর্মতত্ত্ব
২০২১ আইসিসি নারী টি২০ বিশ্বকাপ আমেরিকা বাছাইপর্ব ছিল একটি ক্রিকেট টুর্নামেন্ট যা ২০২১ সালের অক্টোবর মাসে মেক্সিকোতে অনুষ্ঠিত হয়। ম্যাচগুলো টোয়েন্টি২০ আন্তর্জাতিক (টি২০আই) হিসেবে খেলা হয়, এবং টুর্নামেন্টের সেরা দল ২০২২ আইসিসি নারী টি২০ বিশ্বকাপ বাছাইপর্ব টুর্নামেন্টে খেলার যোগ্যতা অর্জন করে। ২০১২ সালের পর এ টুর্নামেন্টেই কোনও আইসিসি নারী ইভেন্টে প্রথমবারের মত আর্জেন্টিনা ও ব্রাজিল অংশগ্রহণ করে। ২০২১ সালের সেপ্টেম্বর মাসে টুর্নামেন্টের সূচি নিশ্চিত করা হয়।  টুর্নামেন্টে চ্যাম্পিয়ন হয়ে মূল বাছাইপর্বে খেলার যোগ্যতা অর্জন করে মার্কিন যুক্তরাষ্ট্র। কানাডার দিব্যা সাক্সেনা টুর্নামেন্টের সেরা খেলোয়াড় নির্বাচিত হন।  দলীয় সদস্য টুর্নামেন্টের জন্য নিম্নলিখিত দলসমূহ ঘোষণা করা হয়:  ভেরোনিকা ভাসকেস (অধি.)  অ্যালিসন স্টকস  আলবের্তিনা গালান  কাতালিনা গ্রেলোনি  কোনস্তানসা সোসা  তামারা বাসিলে  মাগদালেনা এসকিভেল  মারিয়া কাস্তিনিয়েইরাস  মারিয়ানা মার্তিনেস  মার্তিনা দেল ভায়ে (উই.)  মালেনা লোয়ো (উই.)  লুসিয়া ইগলেসিয়াস (উই.)  লুসিয়া টেলর  সোফিয়া ব্রুনো  হুলিয়েতা কালেন কামনা মীরচন্দনী (অধি.)  দিব্যা সাক্সেনা (সহ-অধি.)  অচিনি পেরেরা  কৃমা কাপাডিয়া  কেট গ্রে  জেসমিনা ওল্ডহ্যাম  মাহরুখ ইমতিয়াজ  মিরিয়াম খোখর  মুখবিন্দর গিল  সানা জাফর (উই.)  সানিয়া জিয়া  সোনালি ভিগ  হালা আজমত  হিবা শমসাদ রোবের্তা মোরেত্তি (অধি.)  অ্যালিস নাসিমেন্তো  এভেলিন জি সোউজা (উই.)  এরিকা রিবেইরো (উই.)  কারিনা ফেরেইরা গোনসালভেস (উই.)  দানিয়েলা স্তাদোঁ  নিকোল মোন্তেইরো  মারিআন আর্তুর  মারিয়া এদুয়ার্দা রিবেইরো  মারিয়া সিলভা  রেনাতা জি সোউজা  লরা আগাথা  লাউরা কারদোসো  লারা মোইজেস সিন্ধু অশোক (অধি.) (উই.)  শিবানী ভাস্কর (সহ-অধি.)  অক্ষতা রাও  আনিকা কোলান (উই.)  ঈশানী বাগেলা  উজমা ইফতিখার  গার্গী ভোগলে  গীতিকা কোডালি  চেতনা প্রসাদ  তারা নরিস  মোক্ষা চৌধুরী  লাস্যা মুল্লপুড়ি  সারা ফারুক  সুহানি তদনী  হলি চার্লস  পয়েন্ট তালিকা   মূল বাছাইপর্বে উত্তীর্ণ  সূচি  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা বাছাইপর্ব
বীরুর () ভারতের কর্ণাটক রাজ্যের চিকমাগালুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৩৩ মিটার (২৭৩২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বিরুর শহরের জনসংখ্যা হল ২২,৬০১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে বিরুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
হরিসাধন দাশগুপ্ত (১৯২৩–১৯ আগস্ট ১৯৯৬) ছিলেন কলকাতার একজন ভারতীয় চলচ্চিত্র পরিচালক যিনি বিংশ। শতকের পঞ্চাশ ও ষাটের দশকে অত্যন্ত সফলতা লাভ করেন। সার্থক তথ্যচিত্র রচয়িতা হিসাবে তাঁর বিশেষ খ্যাতি। বাংলার  জনজীবনের অত্যন্ত গুরুত্বপূর্ণ বিষয়গুলির সার্থক রূপায়ণে অত্যন্ত পারদর্শী ছিলেন।  হরিসাধন দাশগুপ্তর জন্ম ব্রিটিশ ভারতের কলকাতায়। পিতা কলকাতা ট্রপিক্যাল স্কুলের ডিরেক্টর ডা বিরাজমোহন দাশগুপ্ত।   অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৪৭৫,  হরিসাধন অ্যাকাউন্টেসি পড়তে প্রথমে ইউনিভার্সিটি অব সাউদার্ন ক্যালিফোর্নিয়া এবং পরে ইউনিভার্সিটি অব ক্যালিফোর্নিয়া, লস অ্যাঞ্জেলস - এ চলচ্চিত্র নির্মাণ নিয়ে পড়াশোনার করেন। Harisadhan Dasgupta.  Bengali Vaidyas. একসময় তিনি হলিউডের প্রখ্যাত প্রযোজক আরভিং পিচেলের কাছে হাতে কলমে শিক্ষা নেন। শিক্ষানবিশী শেষ করার পর কলকাতায় ফিরে আসেন এবং তথ্যচিত্র তৈরিতে মনোনিবেশ করেন।  দীর্ঘ কর্মজীবনে তিনি অসংখ্য দীর্ঘ ও স্বল্পদৈর্ঘের তথ্যচিত্র নির্মাণ করেন। সেগুলির মধ্যে উল্লেখযোগ্য তথ্যচিত্রগুলি হল -  “পাঁচথুপি: এ ভিলেজ ইন ওয়েস্টবেঙ্গল” (১৯৫৫), “ প্যানোরামা অফ ওয়েস্ট বেঙ্গল”(১৯৬১), "গ্লিম্পসেস অব ইন্ডিয়া"(১৯৬৫) "দ্য অটোমোবাইল ইন্ড্রাস্ট্রি ইন ইন্ডিয়া" (১৯৬৯) " দ্য মালাবার স্টোরি", "কোনারক" প্রভৃতি। Harisadhan Dasgupta. IMDB. তিনি ভারতের সবচেয়ে বড়ো বেসরকারি কোম্পানি  টাটা স্টিলের উপর নির্মিত তথ্যচিত্র- "দ্য স্টোরি অব টাটা স্টিল"-এর জন্য অতি পরিচিতি লাভ করেন।   Celluloid touch to centenary celebrations. The Telegraph. তার বেশির ভাগ তথ্যচিত্রের সঙ্গে এটারও স্ক্রিপ্ট সত্যজিৎ রায় রচনা করেন। তিনি তাঁর দীর্ঘ কর্মজীবনে কলকাতার চলচ্চিত্র জগতে নবজাগরণে জড়িত  বহু প্রতিভাবান মানুষের সঙ্গে কাজ করেন। তাঁরা হলেন-  হৃষিকেশ মুখার্জি,  ক্লদ রনোয়ার, জঁ রনোয়ার, রবিশঙ্কর, চিদানন্দ দাশগুপ্ত, এবং  অসিত সেন  ১৯৪৭ খ্রিস্টাব্দে তিনি সত্যজিৎ রায়,  চিদানন্দ দাশগুপ্ত, আর পি গুপ্ত, বংশী চন্দ্রগুপ্ত সহ অন্যান্যদের সাথে  কলকাতা ফিল্ম সোসাইটির অন্যতম  সহ প্রতিষ্ঠাতা ছিলেন। Harisadhan Dasgupta. Bengali Vaidyas.Suman Ghosh. Let’s talk about films – again! The Telegraph.  তাঁর পরিচালিত পূর্ণদৈর্ঘ্য চলচ্চিত্র দুটি হলো - "কমললতা" ও "একই অঙ্গে এত রূপ"।    হরিসাধন দাশগুপ্তর  স্ত্রী ছিলেন চিত্রনাট্যকার সোনালী  দাশগুপ্ত। তাঁদের সন্তান চলচ্চিত্র পরিচালক রাজা দাশগুপ্ত এবং অর্জুন। সোনালী দাশগুপ্ত ছয় বৎসরের পুত্র রাজা ও স্বামীকে ছেড়ে ১৯৫৭ খ্রিস্টাব্দে ইটালিয়ান চলচ্চিত্র পরিচালক রোবার্তো রোসেলিনিকে বিবাহ করেন এবং এগারো মাসের শিশু অর্জুনকে  (পরবর্তীতে গিল, রোবার্তো রোসেলিনির দত্তক) নিয়ে ইটালি যান। Rinki Roy Bhattacharya.  Remembering Sonali Dasgupta-Rossellini. Rediff.Suhrid Sankar Chattopadhyay.  An Affair to Remember. Frontline.The scandal that rocked Calcutta. The Telegraph.  হরিসাধন দাশগুপ্ত ১৯৯৬ খ্রিস্টাব্দের ১৯শে আগস্ট শান্তি নিকেতনে পরলোক গমন করেন।   তথ্যসূত্র   বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী বিষয়শ্রেণী:কলকাতার চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:১৯৯৬-এ মৃত্যু বিষয়শ্রেণী:১৯২৩-এ জন্ম বিষয়শ্রেণী:শান্তিনিকেতনের সাথে যুক্ত ব্যক্তি
রোমান সাদোভস্কি (, ; জন্ম: ৩১ মে ১৯৯৯) হলেন একজন কানাডীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  সাদোভস্কি কানাডার হয়ে ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০১৬ শীতকালীন যুব অলিম্পিকে অংশগ্রহণ করেছেন।  প্রারম্ভিক জীবন রোমান সাদোভস্কি ১৯৯৯ সালের ৩১শে মে তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন সাদোভস্কি কানাডার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। সাদোভস্কি শর্ট প্রোগ্রামে ৬২.৭৭ পয়েন্ট নিয়ে ঊনত্রিংশ স্থান অধিকার করেছিলেন, তবে তিনি ফ্রি স্কেটিংয়ে অংশগ্রহণের জন্য উত্তীর্ণ হতে পারেননি।  তিনি ম্যাডেলিন শিজাস, কার্স্টেন মোর-টাওয়ার্স, মাইকেল মারিনারো, ভানেসা জেমস, এরিক র‍্যাডফোর্ড, পাইপার গিলস এবং পল পুয়ারিয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫৩ পয়েন্ট নিয়ে সম্মিলিত অবস্থানে চতুর্থ স্থান অধিকার করেছিলেন; যেখানে শর্ট প্রোগ্রাম/রিদম ডান্সে তারা ২৪ পয়েন্ট অর্জন করেছিলেন এবং ফ্রি স্কেটস/ডান্সে ২৯ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ সিঙ্গেল স্কেটার বিষয়শ্রেণী:কানাডার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
গিবস ফার্ম নিউজিল্যান্ডের অকল্যান্ড থেকে  উত্তরে কাইপাড়া হারবারে অবস্থিত একটি উন্মুক্ত ভাস্কর্য পার্ক। এটিতে নিউজিল্যান্ডের বৃহৎ আকারের বহিরঙ্গন ভাস্কর্যের বৃহত্তম সংগ্রহ রয়েছে। এটি নিউজিল্যান্ডের ব্যবসায়ী অ্যালান গিবসের ব্যক্তিগত শিল্প সংগ্রহ; তবে, এটি সারা বছরের নির্ধারিত দিনে জনসাধারণের জন্য উন্মুক্ত থাকে, সাধারণত প্রতি মাসে একবার, বুকিং-অত্যাবশ্যকীয় ভিত্তিতে হয়। জনসাধারণের দেখার জন্য কোন প্রবেশমূল্য নেই।   তথ্যসূত্র    বহিঃসংযোগ        বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:অকল্যান্ড অঞ্চলের বাগান বিষয়শ্রেণী:অকল্যান্ড অঞ্চলের দর্শনীয় স্থান বিষয়শ্রেণী:কাইপারা পোতাশ্রয়
থাম্ব| রালফ ওয়ার্ড জ্যাকসন রাল্ফ ওয়ার্ড জ্যাকসন (৭ জুন ১৮০৬, নরম্যানবি - ৬ আগস্ট ১৮৮০, লন্ডন) Boase, F., Modern English biography, 6 vols, 1892-1921 একজন ব্রিটিশ রেলওয়ে প্রবর্তক, উদ্যোক্তা এবং রাজনীতিবিদ ছিলেন। তিনি ১৯ শতকে ইংল্যান্ডের ওয়েস্ট হার্টলপুল প্রতিষ্ঠা করেন।    জীবন  উইলিয়াম এবং সুজানা লুইসা ওয়ার্ড-জ্যাকসনের পুত্র, একজন রক্ষণশীল, তিনি ১৮৬৮ সালের সাধারণ নির্বাচনে দ্য হার্টলপুলের প্রথম সংসদ সদস্য হিসাবে নির্বাচিত হন, কিন্তু ১৮৭৪ সালের সাধারণ নির্বাচনে পরাজিত হন।  ওয়ার্ড জ্যাকসন পার্ক, যা হার্টলপুলের এলউইক রোডের পশ্চিম প্রান্তে অবস্থিত তার স্মৃতিতে নামকরণ করা হয়েছে। বাম|থাম্ব| রালফ ওয়ার্ড জ্যাকসনের মূর্তি, চার্চ স্ট্রিট, হার্টলপুল   তথ্যসূত্র       বহিঃসংযোগ      Ralph Ward Jackson বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৮০-এ মৃত্যু বিষয়শ্রেণী:১৮০৬-এ জন্ম
thumb|250px|সাহারা মরুভূমির বালিয়াড়ি মরুজ বাস্তুতন্ত্র ভূগোল এর এমন একটি অংশ যেখানে মরুভূমির জীবিত এবং মৃত অংশ গুলির ব্যাপারে জানা যায়।  মরু অঞ্চলের বিভিন্ন প্রাণীজগতের মধ্যে সম্পর্ক, যে আবহাওয়ায় তারা বাস করে, এবং প্রাকৃতিক পরিবেশের উপর অন্যান্য নির্জীব পদার্থের প্রভাবকে মরুজ বাস্তু তন্ত্রের মাধ্যমে ব্যাখ্যা করা হয়। মরু অঞ্চল মূলত শুস্ক অঞ্চল যেখানে মূলতঃ উষ্ণ আবহাওয়া বিরাজ করে, কিন্তু শীতল আবহাওয়াও এই অঞ্চলে বিরাজমান। পৃথিবীর প্রতিটি মহাদেশেই মরুঅঞ্চল অবস্থিত এবং পৃথিবীর বৃহত্তম মরুভূমি গুলি এন্টার্কটিকা, মধ্য প্রাচ্য, আর্কটিকা, এবং উত্তর আফ্রিকায় অবস্থিত।    আবহাওয়া  মরু অঞ্চলে বিভিন্ন রকম আবহাওয়া এবং তাপমাত্রা লক্ষ্য করা যায়, যার মধ্যে সবচেয়ে গুরুত্বপূর্ণ হলো শুষ্ক, আধা শুষ্ক, উপকূলীয়, এবং শীতল। মরুভূমি অঞ্চলে সারা বছরই উষ্ণ জলবায়ু বিরাজ করে এবং এখানে বার্ষিক বৃষ্টিপাতের পরিমাণ ও অনেক কম। পাশাপাশি কম আদ্রর্তার ফলে মরু অঞ্চলে দিনের বেলা উচ্চ তাপমাত্রা এবং রাত্রিবেলা ব্যাপক তাপ ক্ষয় হয়। মরু অঞ্চলের বার্ষিক গড় তাপমাত্রা ২০- ২৫°C থাকে। কিন্তু চরম অবস্থায় তাপমাত্রা -১৮°C থেকে ৪৯°C পর্যন্ত হতে পারে।   তথ্যসূত্র  বিষয়শ্রেণী:বাসস্থান বিষয়শ্রেণী:মরুভূমি বিষয়শ্রেণী:মরুভূমি ও শুষ্ক গুল্মভূমি
গ্রীন আউলেট (বৈজ্ঞানিক নাম: Bibasis vasutana(Moore)) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।ভারতএ এই প্রজাতির অধীনে কোন উপ-প্রজাতি তালিকাভুক্ত নেই।  আকার  প্রসারিত অবস্থায় গ্রীন আউলেট এর ডানার আকার ৫০ মিলিমিটার দৈর্ঘ্যের হয়।  বিস্তার  এই প্রজাতি ভারত এর উত্তরাখণ্ড থেকে অরুণাচল প্রদেশ, পশ্চিমবঙ্গ, নেপাল, ভুটান এবং মায়ানমার এর বিভিন্ন অঞ্চলে দেখা যায়।  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ  ডানার উপরিতল ঘন বেগুনি এবং বাদামীর মিশ্রন(deep purple brown)। ডানার গোড়া (base) এর দিকের বর্ন খানিক ফ্যাকাশে। সামনের ডানার গোড়া (base) থেকে কোস্টার প্রায় মধ্যভাগ পর্যন্ত বিস্তৃত দাগটি (streak) কমলা হলুদ বর্ন। সামনের ডানার সিলিয়া ধূসর বাদামী। পিছনের ডানার সিলিয়া অথবা প্বার্শরোয়া উজ্জ্বল কমলা হলুদ এবং যা টার্মেন থেকে টর্নাসের দিকে ক্রমশ চওড়া হয়েছে।  ডানার নিম্নতল চকচকে ধূসর সবুজ (glossy greyish green) এবং শিরাগুলি এবং শিরা মধ্যস্থ সরু সমান্তরাল দাগগুলি কালচে। সামনের ডানার বাইরের অর্দ্ধে একটি বাদামি পটি (patch) বর্তমান যা উপরের দিকে নীল দ্বারা সীমায়ীত (bordered)।  পাল্পির তৃতীয় খন্ডটি বাদামী, বাকী অংশ কমলা হলুদ, মাথা, বক্ষদেশ (thorax) উপরে এবং নীচে; পা গুলি, উদরের মধ্যভাগের নিম্নতল এবং অ্যানাল অংশ উজ্জ্বল কমলা হলুদ। উদরের বাকী অংশ কালচে বাদামী এবং ধূসর সাদা ডোরা যুক্ত।   স্ত্রী  ডানার উপরিতল কালচে বাদামী এবং ডানার গোড়ার অংশ ধূসর নীলচে। সামনের ডানায় মধ্যভাগে ডিসকাল অংশে দুটি ছোট ফ্যাকাশে সাদা অর্ধস্বচ্ছ ছোপ তীর্যক ভাবে বিন্যস্ত।   আচরণ  অন্যান্য Awl প্রজাতির মত গ্রীন আউলেট এর উড়ান দ্রুতবেগ সম্পন্ন এবং তীরের বেগে ঘুরপাক খেয়ে ওড়ে (darting flight)। ভিজে মাটি এবং পাথরের ভিজে ছোপে অবস্থান করে মাড-পাডল এবং ফুলের মধুপান এদের প্রিয় স্বভাব। অন্যান্য Awl দের মত এয় প্রজাতিও সাধারনত ভোরবেলা, সকালের একদম প্রথম ভাগে এবং গোধূলি বেলায় (dusk) সক্রিয় থাকে। দিবাভাগের বাকী রৌদ্রজ্জ্বল সময়ে কখনো কখনো ঘন ছায়াচ্ছন্ন অংশে এদের বিচরন লক্ষ্য করা যায়। এরা ডানা বন্ধ অবস্থায় গাছের পাতার নীচে বিশ্রাম নেয়।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৬৫-এ বর্ণিত প্রজাপতি
হ্যারল্ড রোজেন একজন মার্কিন তড়িৎ প্রকৌশলী। তিনি জিওস্টেশনারি স্যাটেলাইট এবং কমিউনিকেশন্স স্যাটেলাইটের জনক হিসেবে খ্যাত।  জীবনী রোজেন ১৯২৬ সালের ২০ মার্চ লুইজিয়ানার নিউ অরলিন্সে জন্মগ্রহণ করেন। তিনি টুলেন বিশ্ববিদ্যালয় থেকে ১৯৪৭ সালে ব্যাচেলর অব ইঞ্জিনিয়ারিং ডিগ্রি অর্জন করেন। তিনি ক্যালিফোর্নিয়া ইনস্টিটিউট অব টেকনোলজি থেকে তড়িৎ প্রকৌশলে ১৯৪৮ সালে মাস্টার অব সায়েন্স এবং ১৯৫১ সালে পিএইচডি ডিগ্রি অর্জন করেন। তিনি ১৯৪৮ সালে র‍্যাথেওন ম্যানুফ্যাকচারিং কোম্পানিতে যগদান করেন। তিনি ১৯৫৬ সালে হিউস এয়ারক্রাফট কোম্পানিতে যোগদান করেন। তিনি  লাভ করেন। তার ৩১টি http://ethw.org/Harold_A._Rosen/৫৪টি  প্যাটেট রয়েছে। http://www.thespaceshow.com/guest/dr.-harold-rosen  পুরস্কার ও সম্মাননা  এল এম এরিকসন ইন্টারন্যাশনাল প্রাইজ ১৯৬৭  আইইইই আলেক্সান্ডার গ্রাহাম বেল মেডেল ১৯৮২  ন্যাশনাল মেডেল অব টেকনোলজি অ্যান্ড ইনোভেশন ১৯৮৫  চার্লস স্টার্ক ড্র্যাপার প্রাইজ ১৯৯৫ http://boeing.mediaroom.com/Harold-Rosen-Satellite-Communications-Pioneer-Gets-Life-Achievement-Awardhttp://ee.caltech.edu/centennial/speakers/rosen.html  তথ্যসূত্র  বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:১৯২৬-এ জন্ম বিষয়শ্রেণী:২০১৭-এ মৃত্যু বিষয়শ্রেণী:মার্কিন তড়িৎ প্রকৌশলী বিষয়শ্রেণী:চার্লস স্টার্ক ড্র্যাপার প্রাইজ বিজয়ী
Welcome      Hello, and welcome to Wikipedia!  Thank  you for your  contributions.  I hope  you like it here and decide to stay.    Someone using this IP address has made unhelpful edits, which have been reverted.  If you did this, in the future  please try to contribute in a more constructive manner.  If you did not  do this, you may wish to consider [ getting a username] to avoid confusion with  other editors.  You don't have to log in to read or edit articles on  Wikipedia, but creating an account is quick, free and non-intrusive,  requires no personal information, and has many benefits.  Without a username, your IP address is used to identify you.  If  you need help, see: Help contents  - the main  help page. Quick guide - a "cheatsheet" listing the main editing  commands.  Here are a few more good links for newcomers: The five pillars of Wikipedia How to edit a  page Tutorial How to write a  great article Manual of Style Accessibility  I hope you enjoy  editing here and being a Wikipedian! Please sign your name on talk pages using four  (~~~~); this will automatically produce your name and  timestamp. If you need help, check out Wikipedia:Questions, ask me on , or place {{helpme}}  on your talk page and someone will show up shortly to answer your  questions.   Again, welcome!  ~~~~~~বিষয়শ্রেণী:ব্যবহারকারী সতর্কীকরণ টেমপ্লেট
সিনায়া () রোমানিয়ার প্রাহোভা প্রদেশের অন্তর্গত একটি শহর এবং পার্বত্য রিসোর্ট। শহরটির নামকরণ করা হয়েছিল সিনায়া মঠের নামানুসারে, যা ঘেঁষেই শহরটি নির্মিত হয়েছিল। মঠটির নামকরণ করা হয়েছিল বাইবেলের সিনাই পর্বতের নাম অনুসারে। এই শহরের ধারেই রাজা রোমানিয়ার প্রথম ক্যারল তাঁর গ্রীষ্মকালীন প্রাসাদ "পেলিস প্রাসাদ" নির্মাণ করেছিলেন।  Sসিনায়া প্লিওয়েস্তি থেকে প্রায়  উত্তরপশ্চিমে এবং ব্রাসোভ থেকে প্রায়  দক্ষিণে প্রাহোভা নদীর তীরবর্তী পার্বত্য অঞ্চলে বুসেগি পর্বতের ঠিক পূর্বে অবস্থিত। এর উচ্চতা সমুদ্র সমতল থেকে ।  শহরটি হাইকিং এবং শীতকালীন খেলা, বিশেষকরে ডাউনহিল স্কিইং-এর জন্য খ্যাত। অন্যান্য পর্যটক আকর্ষণের মধ্যে রয়েছে পেলিস প্রাসাদ, পেলিসর প্রাসাদ, সিনায়া মঠ, সিনায়া ক্যাসিনো, সিনায়া রেলস্টেশন এবং ফ্রাঞ্জ জোসেফ ও সেইন্ট এনি ক্লিফ। সিনায়া প্রখ্যাত রোমানীয় সুরকার জর্জ এনেস্কুর গ্রীষ্মকালীন বাসস্থানও ছিল। তিনি এখানেরই লুমিনিস ভিলায় বাস করতেন।   জলবায়ু  thumb|250px|১৮৯০ সালের একটি পোস্টকার্ডে সিনায়া  সিনায়ার জলবায়ু বৈচিত্র্যময়। পার্বত্য অঞ্চল থাকায় আবহাওয়ার নানা তারতম্য ঘটে। বার্ষিক তাপমাত্রার গড়ঃ   জুন মাসে তাপমাত্রার গড়ঃ   জানুয়ারি মাসে তাপমাত্রার গড়ঃ .  সিনায়ার গ্রীষ্মকালীন আবহাওয়া বেশ স্বাস্থ্যকর এবং ঋতুর শুরুর দিকে বৃষ্টিপাত হয়। শীতকাল সাধারণত তীব্র নয়, তবে ভারি তুষারপাত ঘটে। বার্ষিক বৃষ্টিপাতের গড় । সর্বোচ্চ মাসিক বৃষ্টিপাত হয় জুন মাসে (১৭৩ মিমি)। সর্বনিম্ন বৃষ্টিপাত হয়েছিল সেপ্টেম্বর  এবং ফেব্রুয়ারি মাসে ।  সাধারণত নভেম্বর মাসে পুরু স্তরের তুষারপাত হয় এবং মার্চ থেকে এপ্রিলের দিকে তা গলে যায়, অনেক সময় মে মাসে গলা শুরু হয়। তুষারের পুরুত্ব ২০ সেন্টিমিটার থেকে ৩ মিটারের মধ্যেই হয়।  সাম্প্রতিক সময়ে সিনায়া বৈশ্বিক উষ্ণায়ণের কবলে পড়েছে। যেমন বর্তমানে গ্রীষ্মকাল তুলনামূলকভাবে সংক্ষিপ্ত হয়েছে। তাপমাত্রা প্রায়শই  ছাড়িয়ে যায়। সেইসাথে বসন্ত এবং শরৎকালের দৈর্ঘ্য কমে যাবার পাশাপাশি শীতকালের দৈর্ঘ্য (অক্টোবরের শেষ–মে'র শেষ) বেড়ে গেছে। তীব্র ঠাণ্ডা এবং সেইসাথে সারা সপ্তাহ জুড়ে তীব্র তুষারপাত ঘটে । এরই সাথে সাথে তুষারঝড়ও ঘটে।   আবহাওয়া  বিশেষজ্ঞদের মতানুসারে সিনায়ার আবহাওয়া বেশ স্বাস্থ্যকর। এখানকার কাইনিলুই উপত্যকার ঝর্ণাগুলোতে সালফার-ফেরিক সমৃদ্ধ খনিজ পানি থাকে। এছাড়াও পানিতে নানারকম দ্রব্য খনিজ পদার্থও রয়েছে।   যমজ শহর - সিস্টার শহর   নিম্নোক্ত শহরগুলোকে সিনায়া শহরের যমজ:  আওস্তা, ইতালি  সেটিঞ্জে, মন্টিনিগ্রো  হড হাশারন, ইসরায়েল   উল্লেখযোগ্য বাসস্থান   জর্জ এনেস্কু  রোমানিয়ার রাজকীয় পরিবার   গ্যালারি    তথ্যসূত্র    বহিঃসংযোগ   ট্রাভেল গাইড - সিনায়া  বিষয়শ্রেণী:সিনায়া বিষয়শ্রেণী:রোমানিয়ার শহর বিষয়শ্রেণী:প্রাহোভা প্রদেশের জনবহুল এলাকা বিষয়শ্রেণী:প্রাহোভা প্রদেশ বিষয়শ্রেণী:রোমানিয়ার স্কি অঞ্চল ও রিসোর্ট
সুবলং ঝর্ণা বাংলাদেশের একটি প্রাকৃতিক সৌন্দর্যমণ্ডিত উঁচু পাহাড়ি ঝর্ণা। এটি বৃহত্তর রাঙামাটি জেলার বরকল উপজেলাধীন ১নং সুবলং ইউনিয়নের চিলারডাক নামক স্থানে কাপ্তাই হ্রদের কোল ঘেঁষে কর্ণফুলী নদীর অববাহিকায় অবস্থিত স্বচ্ছ জলরাশির ঝর্ণা। নৌপথে সুবলং বাজার যাওয়ার আগে এই ঝর্ণাটির দেখা মিলে। এখানে প্রতিবছর বর্ষা মৌসুমে হাজারো পর্যটকের সমাগম ঘটে। সুবলং ঝর্ণায় বাংলাদেশ পর্যটন কর্পোরেশনের কিছু স্থাপনা ও খাবারদাবারের রেস্টুরেন্ট রয়েছে। ঝর্ণায় প্রবেশ করতে দর্শনার্থীদের টিকেট কাউন্টার থেকে টিকেট সংগ্রহ করতে হয়।  বর্ণনা রাঙামাটি সদর হতে সুবলং ঝর্ণার দুরত্ব মাত্র ২৫ কিলোমিটার দূরে। শুকনো মৌসুমে সুবলং ঝর্ণায় খুব সামান্য পরিমাণে পানি থাকে। তবে তীব্র খরা মৌসুমে ঝর্ণার পানি একেবারেই শুকিয়ে যায়। বর্ষা মৌসুমে সুবলং ঝর্ণার জলধারা প্রায় ৩০০ ফুট উঁচু থেকে নিচে আঁছড়ে পড়ে কাপ্তাই হ্রদের জলে গিয়ে মিশে যায়।  চিত্রশালা   আরও দেখুন  বাংলাদেশের জলপ্রপাতসমূহের তালিকা   তথ্যসূত্র    বহিঃসংযোগ   বিষয়শ্রেণী:বাংলাদেশের জলপ্রপাত বিষয়শ্রেণী:রাঙ্গামাটি জেলার দর্শনীয় স্থান বিষয়শ্রেণী:রাঙ্গামাটি জেলার ভূগোল বিষয়শ্রেণী:বরকল উপজেলা